Høie Fabrikker

Høie Fabrikker er en tekstilbedrift på Mosby i Kristiansand. Den ble etablert i 1850, og produserte stoffer, lintøy og sengetøy. Dette var Norges syvende tekstilbedrift. Historien går tilbake til 1845 da Peter Julius Lilloe startet bomullspinneri på Jegersberg i Kristiansand (daværende Oddernes kommune). Det var ikke rom til å utvide fabrikken der, og i 1850 ble fabrikken flyttet til Høie på Mosby øverst i Torridal der de brukte vannkraft fra Høiebekken.

 Historie 
Høie Fabrikkers historie er blant annet beskrevet i Olav Benestvedts bok Høie fabrikker 1850–1950 (1950) og i Hilde Andersens En sann drøm – jubileumsmagasin Høie Fabrikker 1850–2000 (2000):miniatyr|Fra brannen i oktober 1919
 1852: Spinnerimester Hixon startet privat veveri med seks vevstoler i privathuset sitt like over fabrikken.
 1856: Svenske Anders Magnusson overtok etter Hixon, og utvidet spinneriet med støtte fra Nydalens Compagnie.
 1858: Lilloe gikk konkurs. Kjøpmann John Gundersen overtok spinneriet etter auksjon, for 7000 spesiedaler.
 1880: Eierskapet ble omstrukturert, og fabrikken fikk navnet Høie Fabrikker.
 1882: Veveri og spinneri ble samlet i et selskap.
 1888: Brann i farveriet og garnlageret.
 1893: Spinneriet blir nedlagt og bedriften har bare vevstoler.
 1898: 180 vevstoler var i produksjon, arbeidsstokken var på omtrent 200 kvinner og menn.
 1902: Høie fabrikker fikk elektrisk lys.
 1904: Etter økonomiske problemer kjøpte Oscar Jebsen anlegget den 22. august 1904.
 1919: Da alt var lagt til rette for en rik utvikling etter første verdenskrig, kom den store fabrikkbrannen. Den ble meldt klokken 22:47 tirsdag 14. oktober. Flere personer var på jobb da brannen begynte, men alle kom seg trygt ut av fabrikklokalene uten problemer. Brannvesenet og politi var på Høie fabrikker kort tid etter.
 1936: Ny kraftstasjon ble bygget.
 1938: Bedriften Norgesplaster ble etablert som avlegger av Høie fabrikker. Norgesplaster flyttet etterhvert til Vennesla.
 1945: Bedriften Snøgg ble etablert som avlegger av Høie fabrikker og konkurrent til Norgesplaster. Bedriften holdt hus på Mosby helt til 2018, da den ble kjøpt opp og slått sammen med Norgesplaster.

Etter 2000 ble produksjonen flyttet til andre land, og i 2007 stengte produksjonen på Mosby. En designavdeling ble værende, og merkevaren Høie of Scandinavia lever videre.

Høieeiendommen ble i 2009 lagt ut til salg for 40 millioner, men ble solgt for 19 millioner. Et stort lager av fabrikkens stoffprøver som hadde ligget lagret i nesten ti år, ble i 2017 tatt hånd om av Vest-Agder-museet.

Se også
Tekstilindustri

 Referanser 

Eksterne lenker
 Beskrivelse av norske tekstilbedrifter – Norsk Museumsnettverk for industrihistorie.
 Arkivkataloger etter Høie Fabrikker hos Statsarkivet i Kristiansand
 http://industrimuseum.no/Hoie 

Kategori:Norske tekstilbedrifter
Kategori:Selskaper etablert i 1850
Kategori:Næringsliv i Kristiansand
Kategori:1850 i Norge